b'\n_START_ARTICLE_\nIn\xc5\xa1titut za javno politiko\n_START_SECTION_\nZgodovina\n_START_PARAGRAPH_\nIn\xc5\xa1titut za javno politiko je bil ustanovljen 1. februarja 2013 v Podgorici. Urad v Beogradu je za\xc4\x8del z delom 6. decembra 2013, urad v Ljubljani pa 30. junija 2014. Ustanovitelji In\xc5\xa1tituta so profesorji Univerze v Beogradu Mijat Damjanovi\xc4\x87, Nikola Samard\xc5\xbei\xc4\x87 in Stevan Lili\xc4\x87, slovenski novinar Vanja Vardjan in nekdanji vodja Urada za komunikacije vlade Republike Srbije Vladimir Popovi\xc4\x87, ki je obenem tudi direktor In\xc5\xa1tituta. IJP je nastal iz potrebe po jasni in strokovni pomo\xc4\x8di pri ustanavljanju institucij v obdobju po razpadu Jugoslavije, razvoju javnega politi\xc4\x8dnega diskursa in kulturnega sodelovanja na temelju me\xc5\xa1\xc4\x8danskega individualizma.\n_START_SECTION_\nDejavnosti\n_START_PARAGRAPH_\nIn\xc5\xa1titut za javno politiko je bil ustanovljen zaradi usmerjanja aktivnega in posve\xc4\x8denega delovanja strokovnjakov iz vseh delov Zahodnega Balkana, z ve\xc4\x8ddesetletnimi izku\xc5\xa1njami na podro\xc4\x8dju profesionalizacije medijev, koncipiranja politi\xc4\x8dne agende, evropskih in trans-atlantskih izzivov, varnosti, \xc4\x8dlovekovih in manj\xc5\xa1inskih pravic, dr\xc5\xbeavne uprave, diplomacije, civilne dru\xc5\xbebe, znanosti in kulture. Cilj In\xc5\xa1tituta je oblikovanje nove nacionalne, regionalne in mednarodne politike na obmo\xc4\x8dju nekdanje Jugoslavije in sicer skozi sinergijo znanja in stali\xc5\xa1\xc4\x8d izku\xc5\xa1enih strokovnjakov in javnih aktivistov. S promocijo dialogov in konstruktivnih re\xc5\xa1itev In\xc5\xa1titut prispeva k prizadevanju dr\xc5\xbeav Zahodnega Balkana, da postanejo enokopraven, zanesljiv in napreden partner v evropskih integracijah in mednarodnih odnosih. Med prioritetami In\xc5\xa1tituta za javno politiko je tudi bolj usmerjeno anga\xc5\xbeiranje civilne ekspertize pri pomembnih reformnih procesih, ki jih izvajajo dr\xc5\xbeave Zahodnega Balkana, kot so \xc4\x8dlanstvo v Evropski Uniji in Natu.'